Eksklusiv high-end fashion butik flytter til nyt lokale i Volden i Aarhus : EDC Poul Erik Bech
Erhverv - 16. september 2020
"Utzon har været beliggende i Vestergade i Aarhus i over 30 år, hvilket vi har været meget glade for. Vi har som forretning og producent formået at følge med tiden, og har dermed udvidet vores kompetencer til at skabe en forretning med et meget personligt univers både indenfor mode og interiør. Dette har skabt et endnu større kundesegment, og vi har derfor valgt at flytte vores butik fra Vestergade til Volden, da mange af Aarhus´s nichebutikker er beliggende i området – derfor matcher beliggenheden også det kundesegment, som vi har."
"Butikken har en attraktiv placering på Volden 2, som er bindeleddet mellem det pulserende Pustervig – og Store Torv. Placeringen er en del af det naturlige strøgforløb, hvor andre store velbesøgte detailbutikker også huser butik. Bl.a. har VIU briller, Mads Nørgaard og Jane König senest etableret sig i området. Butikken er et perfekt match til Utzon, da der er en god kundestrøm og da butikkens charme og stil, går hånd i hånd med Utzons elegante og eksklusive forretning," slutter Frank Heskjær.